Előterjesztés

a Közgyűlés részére

Tisztelt Közgyűlés!

A Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet alapján a következő jelentést teszem a lejárt határidejű határozatok végrehajtásáról:

**A Fővárosi Közgyűlés 2005. október 26-i ülésén:**

„Budapest Főváros Önkormányzata fenntartásában működő szakosított szociális intézmények Rekonstrukciós Programjának felülvizsgálata” című napirend keretében a **2333/2005. (X. 26.) határozatban** úgy dönt, hogy a felülvizsgálat alapján javasolt fejlesztési feladata az alábbiak szerint kerüljön megvalósításra:

- „Idősek Otthona (Dózsa Gy. út) telephelyeinek kiváltása, létesítés” fővárosi tulajdonú ingatlanon, Budapest XVIII., Alacskai lakótelep, hrsz: 145202., 5534 m2-es területen egy legalább 130 férőhelyes Idősek Otthona építésével történjen. A program keretében, új feladatként egy új otthon építésével az intézmény Budapest XVI., Pálya u. 27., a XVI., Táncsics u. 2-4. szám és Budapest XVI., Georgina u. 32. szám alatti telephelyei kerülnek kiváltásra.

A férőhelyek száma a jelenlegi 86 főről 130 főre emelkedik.

A megvalósítás ideje: 2006-2008. között.

A megvalósítás összege: 1 700,0 mFt

Határidő: 2012. december 31.

Felelős: főpolgármester

- A Budapest VII., Dózsa Gy. út 82/b. szám alatti Idősek Otthona új telephelye átadását követően ide kerüljenek áthelyezésre a Budapest XVI., Pálya u. 27. szám alatti, a XVI., Táncsics u. 2-4. szám alatti és a Budapest XVI., Georgina u. 32. szám alatti otthonok lakói.

- A kiürített intézményi telephelyek - Budapest XVI., Pálya u. 27., XVI., Táncsics u. 2-4., valamint a Budapest XVI., Georgina u. 32. kerüljenek értékesítésre.

- „Idősek Otthona (Dózsa Gy. út, Benczúr u.) kiváltása, új létesítés” új feladatként egy legalább 130 férőhelyes Idősek Otthona építése Budapest területén, fővárosi tulajdonú ingatlanon - az ingatlan - értékesítésből származó bevételből.

A férőhelyek száma 129 főről 130 főre változik.

A megvalósítás ideje: 2008-2010 között.

A megvalósítás összege: 1 700,0 mFt

Határidő: 2012. december 31.

Felelős: főpolgármester

**A határozat szerint a szociális intézmények rekonstrukciós programjának felülvizsgálata alapján javasolt fejlesztési feladat az érintett ingatlanok felhasználásával kerül megvalósításra. A döntést megalapozó beruházás, azaz a Bp. XVIII. kerület, Alacskai úti új idősek otthona elkészült és átadásra került. A működése megkezdésével a határozatban szereplő Pálya u. 27. szám alatti ingatlan kiváltása megtörtént, jelenleg a Fővárosi Önkormányzati Rendészeti Igazgatóság telephelye, a Táncsics Mihály u. 2-4. szám alatti ingatlan értékesítésre került, a Georgina u. 32. szám alatti ingatlan a BFVK Zrt. közszolgáltatási szerződésében szerepel értékesítendő ingatlanként, azaz kiváltásuk megtörtént az Alacskai úti Idősek Otthona megvalósulásával, ezzel a határozat végrehajtása megtörtént.**

**A Fővárosi Közgyűlés 2009. november 26-i ülésén:**

,,Javaslat a Fővárosi Roma Oktatási és Kulturális Központ (FROKK) megalapítására” című napirend keretében az **1990/2009. (XI. 26.) sz. határozatban** felkéri a főpolgármestert, hogy kösse meg a Miniszterelnöki Hivatallal és az Oktatási és Kulturális Minisztériummal a 100-100 mFt/év felhasználására vonatkozó közszolgáltatási szerződéseket, a Fővárosi Roma Oktatási és Kulturális Központ átadását követően.

Határidő: a Központi átadását követően azonnal

Felelős: főpolgármester

**A határozat végrehajtása a központi támogatásból megvalósuló székhely rekonstrukció befejezését, átadását követően történhetett volna meg. A Belügyminisztérium és Budapest Főváros Önkormányzata közötti támogatási szerződés 2. sz. módosítása szerint a székhely átadásának határideje 2014. december 31. volt.**

**2014. november 6-i keltezéssel megkaptuk a Belügyminisztérium levelét a FROKK kialakítása tárgyban 2009. november 12-én megkötött támogatási szerződés azonnali hatályú felmondásáról és a 900.000 E Ft támogatási összeg és annak kamatai visszafizetéséről.**

**A 900.000 E Ft támogatást a Fővárosi Önkormányzat a Kincstár „Önkormányzatok előző évről származó befizetései” számlára 2014. december 4-én átutalta.**

**Az egyeztetéseken elhangzottak szerint a feladatot egy állami tulajdonú gazdasági társaság fogja megvalósítani, a szükséges forrás közvetlenül részére történő rendelkezésre bocsátását követően. A támogatás kamatainak elengedéséről a Kormány 2014. december 2-án Magyarország 2014. évi központi költségvetéséről szóló 2013. évi CCXXX. törvény módosításáról szóló törvényben döntött.**

**Fentiek értelmében kérem a határozat hatályon kívül helyezését.**

**A Fővárosi Közgyűlés 2010. április 29-i ülésén:**

„Az egyszemélyes gazdasági társaságok Vezetői Javadalmazási Szabályzatai” című napirend keretében a **952/2010. (IV. 29.) határozatban** a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló – 45/2009. (IX. 5.) Főv. Kgy. rendelettel módosított – 75/2007. (XII. 28.) Főv. Kgy. rendelet 52. § (1) bekezdés c) pontjában foglaltaknak megfelelően a Fővárosi Közterület-fenntartó Zrt. legfőbb szervének hatáskörében eljárva jóváhagyja a Társaság Vezetői Javadalmazási Szabályzatát a 3. számú melléklet szerint beterjesztett tartalommal, azzal, hogy a 2068/2003. (XI. 27.) Főv. Kgy. határozattal elfogadott Javadalmazási Szabályzat hatályát veszti.

Határidő:30 nap

Felelős: főpolgármester

**A Fővárosi Közgyűlés 819/2013. (V. 29.) határozatával elfogadta a BVK Holding Zrt. vezetői javadalmazási szabályzatát, ezzel egyidejűleg 821/2013. (V. 29.) határozatával hatályon kívül helyezte a leányvállalatok 2010-ben elfogadott korábbi javadalmazási szabályzatait azzal, hogy a BVK Holding Zrt. alapító okirata szerinti leányvállalatok tekintetében az új javadalmazási szabályzat(ok) megalkotása a leányvállalatok legfőbb szerve, azaz a BVK Holding Zrt. igazgatóságának hatásköre. A BVK Holding Zrt. igazgatósága a leányvállalatokra nézve egységes vezetői javadalmazási szabályzatot fogadott el. A második körben apportált Fővárosi Közterület-fenntartó Zrt. a fentiek alól kivételt képezett, mert a cég akkor hatályos alapító okirata a javadalmazási szabályzat megalkotását a Fővárosi Közgyűléshez utalta, így az FKF Zrt. javadalmazási szabályzatának hatályon kívül helyezésére nem került sor a többi leányvállalatéval együtt. A Fővárosi Közgyűlés 437/2014. (IV. 30.) határozatával módosította az FKF Zrt. alapító okiratát, így a javadalmazási szabályzat elfogadásának hatásköre átkerült a BVK Holding Zrt. igazgatóságához. Ezt követően a BVK Holding Zrt. igazgatósága az FKF Zrt.-re is kiterjesztette a leányvállalataira vonatkozó javadalmazási szabályzat hatályát, erre tekintettel kérem jelen határozat hatályon kívül helyezését.**

**A Fővárosi Közgyűlés 2010. június 3-i ülésén:**

„Tájékoztató a 4-es metró projekt 2010. I. negyedévi előrehaladásáról” című napirend keretében az **1362/2010. (VI. 3.) határozatban** felkéri a főpolgármestert, hogy készítsen tájékoztatót a 4-es metró beruházás kivitelezői, szerződéses partnerei által benyújtott minden többletköveteléstől, azok státuszáról, tárgyáról és összegéről, és ezen adattartalommal a 2010. II. negyedévi beszámolótól kezdődően bővítse ki a metróbiztosi jelentést, illetve első alkalommal 2010. június 15-ig küldje meg a tájékoztatást a fővárosi képviselők részére.

Határidő: 2010. június 15., majd a negyedévenként esedékes metróbiztosi jelentés benyújtásának időpontja

Felelős: főpolgármester

**A 4-es metró építése befejeződött, a vonal ünnepélyes forgalomba helyezése 2014. március 28-án megtörtént. Az átadást megelőzően, megállapodások formájában sikerült rendezni a beruházás kivitelezőinek többlet követeléseit, (pl.: SIEMENS, ALSTOM, SWIETELSKY) amelyeket a kivitelezés során nyújtottak be. Ezért nincs szükség a követelésekről szóló további beszámolók, tájékoztatók benyújtására. Ennek következtében kérem a határozat hatályon kívül helyezését.**

**A Fővárosi Közgyűlés 2011. augusztus 31-i ülésén:**

„Javaslat az Észak-pesti Ingatlan- és Térségfejlesztési Zrt. feladatkörének kiterjesztésére Újpest-Városkapu térségére” című napirend keretében a **2382/2011. (VIII. 31.) határozatban** támogatja, hogy az Újpest-Városkapu térség területén található, 3. sz. mellékletben felsorolt fővárosi tulajdonú ingatlanokhoz kapcsolódó terület-előkészítési, telekalakítási, hasznosítási, értékesítési és fejlesztési tevékenységek közszolgáltatási tevékenység keretei között történő összehangolása, közös megvalósítása érdekében Budapest Főváros Vagyonkezelő Központ Zrt. szerződést kössön az Észak-pesti Ingatlan- és Térségfejlesztési Zártkörűen Működő Részvénytársasággal (ÉPIT Zrt.) és a szerződés tervezetét előzetes jóváhagyás végett az ÉPIT Zrt. Igazgatósága terjessze a Társaság közgyűlése elé. Felhatalmazza az Észak-pesti Ingatlan- és Térségfejlesztési Zártkörűen Működő Részvénytársaság közgyűlésén a Fővárosi Önkormányzat tulajdonosi képviseletét ellátó személyt, hogy a szerződés megkötését támogassa.

Határidő: 2011. szeptember 30.

Felelős: Tarlós István

**A projekt végrehajtása három fő ütemet feltételez, előkészítés, végrehajtás, ellenőrzés (monitoring). A vagyongazdálkodó szervezetek 2013. április 19-én aláírták az előkészítő szakaszra vonatkozó együttműködési megállapodásukat. Az előkészítő szakasz részeként mindkét Társaság részéről elkészültek az ingatlanok szakértői értékbecslései és a telekrendezési javaslatok, a két Társaság ezek egyeztetését végzi, majd közösen kialakított javaslatukat együttműködési megállapodással legkésőbb 2015. június 30-ig tulajdonosi döntésre előterjesztik. A feladat végrehajtása a tulajdonos önkormányzatok által jóváhagyott együttműködési megállapodás tartalma szerint fog megvalósulni. Fentiekre tekintettel kérem a határozat végrehajtási határidejének 2015. június 30-ig történő módosítását, meghosszabbítását.**

**A Fővárosi Közgyűlés 2011. szeptember 28-i ülésén:**

„Javaslat ″A Fővárosi házhoz menő szelektív hulladékgyűjtési rendszer kialakítása″ című projekt benyújtására a KEOP-1.1.1/B/10-11 jelű konstrukcióban” című napirend keretében a **2814/2011. (IX. 28.) határozatban** alapítói hatáskörben utasítja a Fővárosi Közterület-fenntartó Zrt. vezérigazgatóját, hogy a Fővárosi Közterület-fenntartó Zrt. mindenkori éves eredménytartalékából a projekt önrészének megfelelő összeget különítse el, és a beruházás befejezéséig annak felhasználását zárolja.

Határidő: 2014. december 31.

Felelős: Tarlós István

**A projekt önrészének megfelelő összeg a Fővárosi Önkormányzat számára átutalásra került. A határozat végrehajtása megtörtént.**

**A Fővárosi Közgyűlés 2012. november 28-i ülésén:**

„Javaslat egyes tulajdonosi döntések meghozatalára a Budapesti Vidám Park Zrt. és a Fővárosi Állat- és Növénykert működtetésére vonatkozóan” című napirend keretében a **2474/2012. (XI. 28.) határozatban** felkéri a főpolgármestert, hogy kezdjen tárgyalást Budapest Főváros XIV. kerület Zugló Önkormányzatával, a Budapest XIV. kerület Varannó utca tulajdonosával az ingatlanok együttes használatának biztosítása érdekében és a megállapodást terjessze a Fővárosi Közgyűlés elé.

Határidő: 2014. június 30.

Felelős: Tarlós István

**A Városliget megújításáról és fejlesztéséről szóló 2013. évi CCXLII. törvény 7. § (4) bekezdésében meghatározott feladatkörében eljárva Budapest Főváros Önkormányzatának Közgyűlése a 32/2014. (VII. 15.) önkormányzati rendeletével megalkotta a Városligeti Építési Szabályzatot (VÉSZ). A VÉSZ, valamint annak 1. sz. mellékletét képező Szabályozási Terv alapján a Varannó utca Állatkert és volt Vidámpark területei közé benyúló szakaszának kiszabályozása és átminősítése a Szabályozási Terv alapján elvégezhető.**

**Fentiekre és az ügyben folytatott korábbi tárgyalásokra tekintettel megkerestük Zugló Önkormányzatát és kértük a telekrendezési eljárás megindítását, illetve a tulajdonjogi kérdések ügyében szükséges tárgyalások felgyorsítását, együttműködésüket a tulajdonjog átruházására vonatkozó megoldási javaslat/szerződés kialakításában. A tulajdonosi döntés meghozatala a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet alapján a Tulajdonosi, Gazdasági és Közterület-hasznosítási Bizottság hatáskörébe került. A javaslat előkészítése és bizottsági döntésre történő előterjesztése a Zuglói Önkormányzat válaszától függően történhet meg, mely döntésről a Fővárosi Közgyűlés tájékoztatást kap. Mindezekre tekintettel kérem a határozat végrehajtási határidejének 2015. június 30-ra történő módosítását.**

**A Fővárosi Közgyűlés 2012. december 12-i ülésén:**

„Javaslat a FŐKERT Nonprofit Zrt. használatában álló egyes ingatlanok jogi helyzetének rendezésére” című napirend keretében a **2699/2012. (XII. 12.) határozatban** a 22/2012. (III. 14.) Főv. Kgy. rendelet (Vagyonrendelet) 57. § (2) bekezdése alapján felkéri a főpolgármestert, hogy a Fővárosi Önkormányzat tulajdonában levő ingatlanokon álló, de a FŐKERT Nonprofit Zrt. használatában lévő üzemi épületeknek a FŐKERT Nonprofit Zrt. általi, határozatlan időre szóló, további ingyenes használatával kapcsolatos megállapodást terjessze a Fővárosi Közgyűlés elé.

Határidő: 2014. február 28.

Felelős: Tarlós István

**A FŐKERT ingatlanok komplex használati- és tulajdonosi rendezését szolgáló előterjesztés jogi- és szakmai egyeztetés alatt áll, különös tekintettel a Városliget területén elhelyezkedő, a jogszabályi környezet változása miatt rendezetlen tulajdoni helyzetű felépítmények rendezési megoldásának kidolgozása okán. Kérem a határozat végrehajtási határidejének 2015. március 31-ig történő módosítását.**

„Javaslat a köznevelési intézmények fenntartásának átadás-átvételéről szóló, az állami intézményfenntartó központtal kötendő megállapodások jóváhagyására” című napirend keretében a **2794/2012. (XII. 12.) határozatban** felkéri a főpolgármestert az előterjesztői kiegészítés 1. számú mellékletében található megállapodás és a megállapodás részét képező teljességi nyilatkozat aláírására.

Határidő: az átadás-átvételi jegyzőkönyv felvételét követő 15 napon belül

Felelős: Tarlós István

**A Klebelsberg Intézményfenntartó Központ által az átadás-átvételi jegyzőkönyv felvétele, aláírása továbbra sem történt meg, így a teljességi nyilatkozat sem került aláírásra. Az átadás-átvételi jegyzőkönyv felvétele a Klebelsberg Intézményfenntartó Központ érdeke lenne, annak hiánya Budapest Főváros Önkormányzata feladatait és kötelezettségeit nem érinti.**

„Javaslat megállapodások megkötésére 2013. január 1-jétől állami fenntartásba kerülő fővárosi, kerületi, illetve nemzetiségi önkormányzati tulajdonú ingatlanokban működő köznevelési intézmények működtetéséről és használatáról” című napirend keretében a **2800/2012. (XII. 12.) határozatban** jóváhagyja és megköti a Kőbányai Keresztury Dezső Általános Iskola köznevelési intézmény működtetéséről szóló megállapodást Budapest Főváros IV. kerület Újpest Önkormányzatával az előterjesztés 5. számú melléklete szerinti tartalommal.

Határidő: az egyeztetések befejezéséig

Felelős: Tarlós István

**Budapest X. kerület Kőbányai Önkormányzattal (A határozatban elírás történt, Újpest tévesen szerepel.) a megállapodást nem írta alá, ezért ismételten egyeztetést kezdeményezünk a megállapodás megkötése tárgyában.**

**A Fővárosi Közgyűlés 2013. április 24-i ülésén:**

„Budapest Főváros Önkormányzatának az EIT Climate-KIC szervezetén belüli partnerségi támogatási szerződése megkötésének jóváhagyása” című napirend keretében a **654/2013. (IV. 24.) határozatban** intézkedik a Climate-KIC elnevezésű projekttel kapcsolatosan kapott európai uniós támogatás Fővárosi Önkormányzat devizaszámlájára érkezését követően a „888902 Climate-KIC projektek” címen történő tervbevételről. A bevételből az általános tartalékba a korábban megelőlegezett 3.000 eFt-ot vissza kell pótolni.

Határidő: európai uniós támogatás Fővárosi Önkormányzat devizaszámlájára érkezését követő soron következő rendeletmódosítás

Felelős: Tarlós István

**A 2013. évben megelőlegezett 3.000 E Ft általános tartalékba történő visszapótlása 2014. év végéig teljes egészében megtörtént, ezzel a határozat végrehajtásra került.**

**A Fővárosi Közgyűlés 2013. november 14-i ülésén:**

„Javaslat a TÉR\_KÖZ városrehabilitációs pályázaton támogatást elnyert projektek együttműködési megállapodásainak jóváhagyására” című napirend keretében az **1832/2013. (XI. 14.) határozatban** felkéri a főpolgármestert, hogy a megkötött együttműködési megállapodások alapján készítse elő és terjessze a Közgyűlés elé a támogatási szerződéseket.

Határidő: 2014. március 31.

Felelős: Tarlós István

**A 2013. évi TÉR\_KÖZ pályázaton támogatást nyert projektek esetében a támogatási szerződések Közgyűlés elé terjesztésének határidejét a 228/2014. (II. 26.) Főv. Kgy. határozat 2014. december 31-ben állapította meg. 2014. december 31-ig a támogatási szerződések Közgyűlés elé terjesztése, ezzel a határozat végrehajtása megtörtént.**

**A Fővárosi Közgyűlés 2013. december 11-i ülésén:**

„Javaslat a TÉR\_KÖZ városrehabilitációs pályázaton támogatást elnyert projektek együttműködési megállapodásainak jóváhagyására” című napirend keretében a **2303/2013. (XII. 11.) határozatban** felkéri a főpolgármestert, hogy a megkötött együttműködési megállapodások alapján készítse elő és terjessze a Közgyűlés elé a támogatási szerződéseket.

Határidő: 2014. március 31.

Felelős: Tarlós István

**A 2013. évi TÉR\_KÖZ pályázaton támogatást nyert projektek esetében a támogatási szerződések Közgyűlés elé terjesztésének határidejét a 228/2014. (II. 26.) Főv. Kgy. határozat 2014. december 31-ben állapította meg. 2014. december 31-ig a támogatási szerződések Közgyűlés elé terjesztése, ezzel a határozat végrehajtása megtörtént.**

**A Fővárosi Közgyűlés 2014. január 29-i ülésén:**

„Javaslat a bérpolitikai irányelvek módosítására” című napirend keretében a **9/2014. (I. 29.) határozatban** a módosított bérpolitikai irányelveknek megfelelően az egyszemélyes tulajdonú fővárosi társaságok vezetőinek munkaszerződését a munka törvénykönyvéről szóló 2012. évi I. törvény 58. §-a alapján közös megegyezéssel módosítja, egyben felkéri a főpolgármestert, hogy a munkaszerződés módosításokat írja alá.

Határidő: 60 nap

Felelős: Tarlós István

**A munkaszerződések módosítása – a 158-159/2014. (II. 26) Főv. Kgy. határozatokban foglalt további módosítások figyelembevételével – valamennyi Társaság esetében megtörtént, a határozat végrehajtásra került.**

„Javaslat a Vidékfejlesztési Minisztérium fenntartásában álló egyes köznevelési intézményekkel kötendő, a Magyar Gyula Kertészeti Szakképző Iskola, a Pesti Barnabás Élelmiszeripari Szakképző Iskola és a Soós István Borászati Szakképző Iskola köznevelési feladatainak ellátását szolgáló vagyonelemekre ingyenes vagyonkezelési jogot biztosító szerződések jóváhagyására” című napirend keretében a **60/2014. (I. 29.) határozatban** jóváhagyja és megköti Budapest Főváros Önkormányzata és a Klebelsberg Intézményfenntartó Központ közötti, a fővárosi tulajdonban működő egyes köznevelési intézmények feladatellátásához szükséges vagyonelemek vagyonkezelésbe adásáról szóló szerződések megszűnéséről szóló megállapodást az előterjesztés 1. számú melléklete szerinti tartalommal és felkéri a főpolgármestert a megállapodás aláírására.

Határidő: 2014. december 31.

Felelős: Tarlós István

**A vagyonkezelési szerződések megszűnéséről szóló megállapodás aláírása a Klebelsberg Intézményfenntartó Központ részéről is megtörtént, ezzel a határozat végrehajtásra került.**

Ugyanezen napirend keretében a **64/2014. (I. 29.) határozatban** jóváhagyja és megköti Budapest Főváros Önkormányzata és a Soós István Borászati Szakképző Iskola közötti, a köznevelési intézmény feladatellátásához szükséges fővárosi tulajdonban álló vagyonelemek vagyonkezelésbe adásáról szóló szerződést az előterjesztés 5. számú melléklete szerinti tartalommal és felkéri a főpolgármestert a szerződés, valamint a vagyonkezelési szerződés alapján a vagyonkezelésbe adott járművek üzembentartói jogának átruházásáról szóló szerződések aláírására.

Határidő: 2014. december 31.

Felelős: Tarlós István

**A szerződés aláírása a Klebelsberg Intézményfenntartó Központ részéről is megtörtént, ezzel a határozat végrehajtásra került.**

**A Fővárosi Közgyűlés 2014. február 26-i ülésén:**

„Javaslat egyszemélyes tulajdonú fővárosi társaságok vezetői javadalmazási szabályzatainak elfogadására” című napirend keretében a **173/2014. (II. 26.). határozatban** felkéri a főpolgármestert a Mötv. 41. § (4) bekezdésére figyelemmel a 160-170/2014. (II.26.) Főv. Kgy. határozatokhoz kapcsolódó munkaügyi intézkedések megtételére és kiadmányozására.

Határidő: 60 nap

Felelős: Tarlós István

**A vezetői javadalmazási szabályzatok elfogadását követően minden első számú vezetői munkaszerződés és megbízási szerződés a fentiek alapján felülvizsgálatra és módosításra került, a határozat végrehajtása megtörtént.**

„Javaslat tulajdonosi döntés meghozatalára elővásárlási jogról történő lemondás, valamint tőkeemelés útján történő részesedés szerzés jóváhagyása kapcsán a BKK Zrt. Gellérthegyi Sikló Kft.-ben fennálló üzletrésze vonatkozásában” című napirend keretében a **178/2014. (II. 26.) határozatban** kinyilvánítja, hogy a Sikló beruházás megvalósításához szükséges terület birtokba adására csak akkor kerülhet sor, ha a beruházáshoz szükséges teljes fedezet rendelkezésre állását a cég 75 %-os tulajdonosa bizonyítja a Budapest Főváros Önkormányzata, az I. kerület Budavári Önkormányzat és a Rác Sikló Beruházó Kft. között a Rác Sikló megépítése tárgyában 2009. február 26-án kelt szerződésben foglaltak szerint.

Határidő: folyamatos

Felelős: Tarlós István

**A SIKLÓ Beruházó Kft. 75 %-os tulajdonosa – az előző jelentés (2014. június 30.) óta – sem biztosította a beruházáshoz szükséges fedezetet, így a határozatban foglalt birtokba adásra nem került sor.**

„Javaslat a TÉR\_KÖZ Városrehabilitációs Pályázaton támogatást elnyert projektek együttműködési megállapodásainak módosítására” című napirend keretében a **228/2014. (II. 26.) határozatban** felkéri a főpolgármestert, hogy a megkötött együttműködési megállapodások alapján a módosított határidők figyelembevételével készítse elő és terjessze a Közgyűlés elé a támogatási szerződéseket.

Határidő: 2014. december 31.

Felelős: Tarlós István

**A 2013. évi TÉR\_KÖZ pályázaton támogatást nyert valamennyi projekt támogatási szerződését előkészítettük, Közgyűlés elé terjesztettük 2014 decemberéig. Az egyes projektek támogatási szerződésének megkötéséről a Közgyűlés 2014. december 3-án projektenként külön rendelkezett. A határozat végrehajtása megtörtént.**

**A Fővárosi Közgyűlés 2014. április 30-i ülésén:**

„A Budapesti Vállalkozásfejlesztési Közalapítvány alapító okiratának 8. számú módosítása” című napirend keretében a **483/2014. (IV. 30.) határozatban** Magyarország helyi önkormányzatairól szóló 2011. évi CLXXXIX. törvény 41. § (6) bekezdésében meghatározott hatáskörében eljárva, mint az alapító jogait gyakorló testület, módosítja a Budapesti Vállalkozásfejlesztési Közalapítvány alapító okiratát az előterjesztés 1. számú mellékletében rögzített tartalommal, és ezzel megegyezően elfogadja az előterjesztés 2. számú melléklete szerinti egységes szerkezetbe foglalt alapító okiratot és felkéri a főpolgármestert annak aláírására.

Határidő: 2014. május 31.

Felelős: Tarlós István

**A határozatban foglaltaknak megfelelően megindítottuk a változásbejegyzési eljárást a Fővárosi Törvényszék előtt, azonban időközben az eljáró bíróság törölte a Közalapítványt a közhasznú szervezetek nyilvántartásából, továbbá a benyújtott alapító okirat kapcsán ez okból és az új Ptk.-nak való megfeleltetés érdekében hiánypótlásra szólította fel a Fővárosi Önkormányzatot. Mindezek alapján a Közalapítvány alapító okirata ismételt módosítása vált szükségessé, melynek jóváhagyására a Fővárosi Közgyűlés 2014. december 3. napján megtartott ülésén került sor. Az utóbbi módosítással is kiegészített változásbejegyzési kérelem alapján az eljárások folyamatban vannak.**

**A Fővárosi Közgyűlés 2014. június 30-i ülésén:**

„Javaslat a FOK Nonprofit Kft. működtetésével kapcsolatos egyes tulajdonosi döntések meghozatalára” című napirend keretében a **901/2014. (VI. 30.) határozatban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglaltak alapján, a FOK Fővárosi Oktatástechnológiai Központ Szolgáltató Közhasznú Nonprofit Korlátolt Felelősségű Társaság (Társaság) – (székhelye:1088 Budapest, Bródy Sándor u. 14., cégjegyzékszám: Cg.: 01-09-905626) – legfőbb szervének hatáskörében eljárva a Társaságot végelszámolás útján, jogutód nélkül megszünteti és elrendeli annak végelszámolását az alábbiak szerint:

- Elrendeli a Társaság végelszámolását a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 98. § (1) bekezdésében foglaltak alapján. A végelszámolás kezdő időpontja: 2015. január 1. A Társaság a végelszámolási eljárás alatt „végelszámolás alatt” („v.a.”) toldattal használja a cégnevét, illetve a végelszámolás kezdő időpontjától a Társaság önálló képviseleti joggal rendelkező vezető tisztségviselőjének a végelszámoló minősül.

- A Társaság végelszámolójának a végelszámolás kezdő időpontjával megválasztja Lázár Lénárdot, jóváhagyja és megköti megbízási szerződését az előterjesztés 3. sz. melléklete szerinti tartalommal, havi bruttó 300.000 Ft megbízási díj mellett. Felkéri a főpolgármestert a szerződés aláírására. Ezzel egyidejűleg Lázár Lénárd jelenlegi ügyvezetői megbízatása a törvény erejénél fogva megszűnik.

- Felkéri a főpolgármestert, hogy gondoskodjon arról, hogy a végelszámoló – a Társaság jogi képviselőjének közreműködésével – a Társaság végelszámolásának megindítását a Cégbíróság felé bejelentse.

Határidő: 2015. január 1.

Felelős: Tarlós István

**A végelszámoló – a Társaság jogi képviselőjének közreműködésével – a végelszámolás megindítását a Cégbíróság felé bejelentette, ezáltal a határozat végrehajtása megtörtént.**

„Javaslat a BVV Zrt.-nek az ENVIRODUNA Kft.-be történő beolvadásával kapcsolatos tulajdonosi döntések meghozatalára” című napirend keretében az **1020/2014. (VI. 30.) határozatban** az ENVIRODUNA Kft. és a BVV Zrt. alapítójaként, Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglalt hatáskörében eljárva megbízza az ENVIRODUNA Kft. és a BVV Zrt. ügyvezetését, illetve igazgatóságát, hogy egymással együttműködve gondoskodjanak az átalakulási vagyonmérleg- és az azt alátámasztó átalakulási vagyonleltár-tervezet, az egyesülési terv, valamint a cégbírósági bejegyzéshez szükséges kapcsolódó egyéb dokumentumok kidolgozásáról és döntés céljából a Fővárosi Közgyűlés elé terjesztéséről.

Határidő: 2014. december 31.

Felelős: Tarlós István

**A BVV Zrt. és az Enviroduna Kft. előkészítette a határozatban foglalt, egyesüléshez szükséges dokumentumokat és azokat a Fővárosi Közgyűlés 2014. december 3-i ülésén megtárgyalta. A határozat végrehajtása megtörtént.**

,,Javaslat a Pannon Park Projekt fejlesztési terveivel összefüggő egyes döntések meghozatalára” című napirend keretében a **1023/2014. (VI. 30.) sz. határozatban** felkéri a főpolgármestert, hogy vizsgálja meg a Pannon Park beruházás megvalósításának lehetséges forrásait.

Határidő: 2014. december 31.

Felelős: Tarlós István

**A Pannon Park projekt beruházás megvalósításának lehetséges forrásait a kivitelezéshez szükséges összeg ismeretében van lehetőség felkutatni. A Pannon Park Projekt előkészületi munkái az alábbi indoklás miatt a tervezett 2014. december 31. határidő helyett előreláthatóan csak 2015. november 30. időpontra valósulnak meg.**

**A Városliget megújításáról és fejlesztéséről szóló 2014. évi CCXLII. törvény (továbbiakban: Városliget törvény) rendelkezik a Városliget megújításának és fejlesztésének megvalósulása érdekében szükséges intézkedésekről. A Törvény 16. §-a értelmében Budapest Főváros Önkormányzata 2014. június 30-ig állapította meg a Városligeti Építési Szabályzatot.   
A Városliget törvény 7. § (5) alapján a Városligeti Építési Szabályzat hatálya a Budapest közigazgatási területén fekvő, Hungária körút – Kacsóh Pongrác út – Hermina út – Ajtósi Dürer sor – Dózsa György út, valamint a Magyar Államvasutak Zrt. 29737 és 29834/3 helyrajzi számú vasúti területe által határolt területre terjed ki, melybe a FÁNK területe is beletartozik.**

**Az előkészületi feladatok egy jelentős része egyösszegű, engedélyezési tervezésre irányuló közbeszerzési felhívás részét képezi, melynek összegére való tekintettel (közel 150 millió Ft) közösségi határérték feletti, hirdetménnyel induló, nyílt közbeszerzési eljárás meghirdetése vált szükségessé. A közpénzekkel való felelős gazdálkodás jegyében a FÁNK mindaddig nem indíthatta el a fenti közbeszerzési eljárást, amíg a Városliget Építési Szabályzatnak a fejlesztési területre vonatkozó tartalma nem vált ismertté, így a közbeszerzési eljárás eredményeképpen elvárt engedélyezési tervnek a vonatkozó építésügyi szabályozásoknak való megfelelése nem biztosítható. Fentiekből adódik, hogy a FÁNK a támogatási megállapodás feladatvégzésének keretében az engedélyezési tervezésre irányuló közbeszerzési eljárást 2014 júliusában tudta elindítani.**

**A közbeszerzési eljárás jogszabályban előírt ütemezése és a feladatvégzés tervezett időigénye szerint az engedélyezési tervek elkészítése, valamint a vonatkozó számlák FÁNK általi kifizetése előreláthatóan 2015. november 30-ig történhet meg.**

**Fentiek miatt kérem a határozat végrehajtási határidejének 2015. december 31-ig történő meghosszabbítását.**

„Javaslat a Tematikus Fejlesztési Programok elfogadására” című napirend keretében az **1212/2014. (VI. 30.) határozatban** felkéri a főpolgármestert, hogy gazdaságélénkítés és munkahelyteremtés témakörében egy Tematikus Fejlesztési Program egyeztetési folyamatát kezdje meg.

Határidő: 2014. december 31.

Felelős: Tarlós István

**A feladat ellátása céljából a BFVT Kft. 2014. évi közszolgáltatási szerződése a Fővárosi Közgyűlés 2014. november 26-i ülésén került módosításra. Ezt követően kezdődhetett meg a szakmai munka, amelynek eredményeként várhatóan 2015. július 31-ig készül el a gazdaságélénkítés és munkahelyteremtés tárgyú Tematikus Fejlesztési Program. A TFP készítése megkezdődött, a határozat végrehajtása megtörtént.**

**A Fővárosi Közgyűlés 2014. november 7-i ülésén:**

„Javaslat főpolgármester-helyettesek megválasztására, illetményük, költségtérítésük megállapítására” című napirend keretében az **1275-1277/2014. (XI. 7.) határozatokban** dr. Bagdy Gábor József főpolgármester-helyettes illetményét 2014. november 7. napjától kezdődően a főpolgármesteri illetmény 80 %-ában, összegszerűen havi 1.037.057 Ft-ban állapítja meg, és tudomásul veszi, hogy havonta összegszerűen 155.559 Ft költségtérítésre jogosult.

Határidő: a munkáltatói intézkedés aláírását követően azonnal

Felelős: Tarlós István

Dr. Szeneczey Balázs főpolgármester-helyettes illetményét 2014. november 7. napjától kezdődően a főpolgármesteri illetmény 75 %-ában, összegszerűen havi 972.241 Ft-ban állapítja meg, és tudomásul veszi, hogy havonta összegszerűen 145.836 Ft költségtérítésre jogosult.

Határidő: a munkáltatói intézkedés aláírását követően azonnal

Felelős: Tarlós István

Szalay-Bobrovniczky Alexandra főpolgármester-helyettes illetményét 2014. november 7. napjától kezdődően a főpolgármesteri illetmény 70 %-ában, összegszerűen havi 907.425 Ft-ban állapítja meg, és tudomásul veszi, hogy havonta összegszerűen 136.114 Ft költségtérítésre jogosult.

Határidő: a munkáltatói intézkedés aláírását követően azonnal

Felelős: Tarlós István

**A főpolgármester-helyettesek illetményének és költségtérítésének folyósításáról intézkedtünk a munkáltatói értesítés megküldésével a MÁK Budapesti és Pest megyei Igazgatóság részére, ezzel a határozatok végrehajtása megtörtént.**

**A Fővárosi Közgyűlés 2014. november 26-i ülésén:**

„Javaslat a Budapesti Városigazgatósági Koncepció alapelveinek meghatározására, a városüzemeltetési feladatok ellátásának rendszerére irányuló előzetes döntés meghozatalára” című napirend keretében az **1285/2014. (XI. 26.) határozatban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglaltak alapján, a BVK HOLDING Budapesti Városüzemeltetési Központ Zrt. legfőbb szervének hatáskörében eljárva úgy dönt, hogy

- Szarvas Ferencet a BVK HOLDING Zrt. vezérigazgatói tisztségéből visszahívja és vezérigazgatói munkaviszonyát az Mt. 64. § (1) bek. a) pontja alapján közös megegyezéssel megszünteti 2015. január 14. napjával. Felkéri a főpolgármestert a szükséges munkaügyi intézkedések megtételére.

Határidő: 2015. január 14.

Felelős: Tarlós István

**Szarvas Ferenc munkaviszonya közös megegyezéssel megszüntetésre került, a kapcsolódó dokumentumot mindkét fél aláírta, a határozat végrehajtása megtörtént.**

„Javaslat a Budapesti Városigazgatósági Koncepció alapelveinek meghatározására, a városüzemeltetési alapelveinek meghatározására, a városüzemeltetési feladatok ellátásának rendszerére irányuló előzetes döntések meghozatalára” című napirend keretében az **1288/2014. (XI. 26.) határozatban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglaltak alapján, a Budapesti Városigazgatóság Holding Zrt. legfőbb szervének hatáskörében eljárva megválasztja dr. Bán Tamást 2015. január 15. napjától határozatlan időre a Budapesti Városigazgatóság Holding Zrt. vezérigazgatójának munkaszerződéssel, bruttó havi 1.600.000 Ft díjazással, éves bruttó alapbére 15 %-ának megfelelő prémium megállapításának lehetősége mellett. Felkéri a főpolgármestert a szükséges munkaügyi intézkedések megtételére.

Határidő: 2015. január 15.

Felelős: Tarlós István

**A Fővárosi Közgyűlés 1459/2014. (XII. 3.) határozatával módosította dr. Bán Tamás munkabérét 1.900.000 Ft-ra. Ezt figyelembe véve készült el a munkaszerződése, mely mindkét fél részéről aláírásra került, a határozat végrehajtása megtörtént.**

„Javaslat a Budapesti Városigazgatósági Koncepció alapelveinek meghatározására, a városüzemeltetési feladatok ellátásának rendszerére irányuló előzetes döntések meghozatalára” című napirend keretében az **1292/2014. (XI. 26.) határozatban** az 1890/2010. (X. 27.) Főv. Kgy. határozattal elfogadott és többször módosított bérpolitikai irányelvek 1. és 2. sz. mellékletét az előterjesztés 6. sz. mellékletének megfelelően módosítja.

Határidő: 2015. január 15.

Felelős: Tarlós István

**A bérpolitikai irányelvek módosítása, ezzel a határozatok végrehajtása megtörtént.**

„Javaslat kulturális kft.-k ügyvezetői álláshelyének pályáztatásával kapcsolatos döntésre” című napirend keretében az **1298-1302/2014. (XI. 26.) határozataiban** munkáltatói jogkörében eljárva, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (3) bekezdése alapján a Budapest Bábszínház Közhasznú Nonprofit Kft. ügyvezető igazgatói munkakör ellátására pályázatot ír ki az előterjesztés 1. sz. melléklete szerinti tartalommal. Felkéri a főpolgármestert, hogy tegye meg a szükséges intézkedéseket a pályázat megjelentetése érdekében.

Határidő: 2014. december 26.

Felelős: Tarlós István

Munkáltatói jogkörében eljárva, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (3) bekezdése alapján a Kolibri Gyermek- és Ifjúsági Színház Közhasznú Nonprofit Kft. ügyvezető igazgatói munkakör ellátására pályázatot ír ki az előterjesztés 2. sz. melléklete szerinti tartalommal. Felkéri a főpolgármestert, hogy tegye meg a szükséges intézkedéseket a pályázat megjelentetése érdekében.

Határidő: 2014. december 26.

Felelős: Tarlós István

Munkáltatói jogkörében eljárva, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (3) bekezdése alapján az Örkény István Színház Nonprofit Kft. ügyvezető igazgatói munkakör ellátására pályázatot ír ki az előterjesztés 3. sz. melléklete szerinti tartalommal. Felkéri a főpolgármestert, hogy tegye meg a szükséges intézkedéseket a pályázat megjelentetése érdekében.

Határidő: 2014. december 26.

Felelős: Tarlós István

Munkáltatói jogkörében eljárva, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (3) bekezdése alapján a Szabad Tér Színház Nonprofit Kft. ügyvezető igazgatói munkakör ellátására pályázatot ír ki az előterjesztés 4. sz. melléklete szerinti tartalommal. Felkéri a főpolgármestert, hogy tegye meg a szükséges intézkedéseket a pályázat megjelentetése érdekében.

Határidő: 2014. december 26.

Felelős: Tarlós István

Munkáltatói jogkörében eljárva, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (3) bekezdése alapján a Vígszínház Nonprofit Kft. ügyvezető igazgatói munkakör ellátására pályázatot ír ki az előterjesztés 5. sz. melléklete szerinti tartalommal. Felkéri a főpolgármestert, hogy tegye meg a szükséges intézkedéseket a pályázat megjelentetése érdekében.

Határidő: 2014. december 31.

Felelős: Tarlós István

**A pályázati felhívás a Budapest Bábszínház Közhasznú Nonprofit Kft,, a Kolibri Gyermek- és Ifjúsági Színház Közhasznú Nonprofit Kft., az Örkény István Színház Nonprofit Kft. és a Szabad Tér Színház Nonprofit Kft. esetében 2014. december 8-án, a Vígszínház Nonprofit Kft. esetében 2014. december 23-án jelent meg az Emberi Erőforrások Minisztériuma honlapján, továbbá a budapest.hu portálon. A határozatok végrehajtása ezzel megtörtént.**

Ugyanezen napirend keretében az **1303/2014. (XI. 26.) határozatban** az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (6) bekezdés e) pontjában előírtaknak megfelelően a Budapest Bábszínház Közhasznú Nonprofit Kft., a Kolibri Gyermek- és Ifjúsági Színház Közhasznú Nonprofit Kft., az Örkény István Színház Nonprofit Kft., a Szabad Tér Színház Nonprofit Kft., valamint a Vígszínház Nonprofit Kft. ügyvezető igazgatói álláshelyére beérkezett pályázatokat véleményező szakmai bizottságába a munkáltatói jogkör gyakorlójának képviselőjeként az alábbi két főt kéri fel:

- Hassay Zsófia fővárosi képviselő,

- Orbán Gyöngyi fővárosi képviselő.

Határidő: 2014. december 26.

Felelős: Tarlós István

**A Fővárosi Közgyűlés a 2014. december 3-i ülésén az 1558/2014. (XII. 3.) határozattal, majd az 1674-1675/2014. (XII. 3.) határozatokkal módosította a fenti határozatot, így az 1674-1675/2014. (XII. 3.) határozatoknak megfelelően került sor a felkérésekre és ezzel a határozat végrehajtására.**

Ugyanezen napirend keretében az **1304/2014. (XI. 26.) határozatban** az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (6) bekezdésében előírtaknak megfelelően felkéri a főpolgármestert, hogy tegye meg a Budapest Bábszínház Közhasznú Nonprofit Kft., a Kolibri Gyermek- és Ifjúsági Színház Közhasznú Nonprofit Kft., az Örkény István Színház Nonprofit Kft., a Szabad Tér Színház Nonprofit Kft. és a Vígszínház Nonprofit Kft. ügyvezetői álláshelyére beérkezett pályázatokat véleményező szakmai bizottság felkérésére vonatkozó intézkedéseket.

Határidő: 2014. december 26.

Felelős: Tarlós István

**A szakmai bizottsági tagok felkérésére vonatkozó levelek megküldésével a határozat végrehajtása megtörtént.**

„Javaslat a Budapest Ösztöndíj Programról szóló 44/2008. (IX. 10.) Főv. Kgy. rendelet módosítására, valamint a Budapest Ösztöndíj Programhoz kapcsolódó döntések meghozatalára” című napirend keretében az **1311/2014. (XI. 26.) határozatban** kiírja az előterjesztés 4. sz. melléklete szerinti tartalommal a Budapest Ösztöndíj Programmal kapcsolatos pályázatot és felkéri a főpolgármestert, hogy gondoskodjon annak közzétételéről.

Határidő: 2015. január 31.

Felelős: Tarlós István

**A Budapest Ösztöndíj Program pályázata 2015. január 8-án megjelent a** [**www.budapest.hu**](http://www.budapest.hu) **oldalon, továbbá 2015. január 9-én a** [**www.profession.hu**](http://www.profession.hu) **oldalon. Ezen kívül a pályázat és mellékletei megküldésre kerültek a budapesti székhelyű egyetemek és főiskolák rektorainak, illetve dékánjainak is, a határozat végrehajtása megtörtént.**

„Javaslat a Budapest XXII. kerület Budafok Belváros vasútállomás fővárosi helyi védelmének megszüntetésére” című napirend keretében az **1327/2014. (XI. 26.) határozatban** a) tekintettel arra, hogy az állomásépület védettségének megszüntetése a Kelenföld (kiz.) – Százhalombatta (bez.) vasútvonalszakasz korszerűsítése miatt nemzetgazdasági érdek miatt szükséges, ezért Budafok-Tétény Budapest XXII. kerületi Önkormányzat polgármesterének az előterjesztés 3.2. sz. mellékleteként csatolt véleményében foglaltakkal egyetértve javasolja, hogy az épület bontásának és az új épület építésének engedélyezése egy időpontban történjen;

b) tudomásul veszi a Nemzeti Infrastruktúra Fejlesztő Zrt. nyilatkozatában foglaltakat (az előterjesztés 3.4. sz. melléklete), és az ebben foglaltak elősegítése érdekében kéri, hogy a tervezés és az újraépítés során az örökségvédelmi szempontok érvényesítésének biztosítására a Főpolgármesteri Hivatallal egyeztetés történjen.

Felkéri a főpolgármestert, hogy az érintetteket értesítse.

Határidő: 2015. január 31.

Felelős: Tarlós István

**A Budapest főváros építészeti örökségének fővárosi helyi védelméről szóló rendelet határozat szerinti módosítása megtörtént. A rendelet és a Kgy. határozata megküldésre került a Nemzeti Infrastruktúra Fejlesztő Zrt. igazgatójának. Ezzel a határozat végrehajtása megtörtént.**

,,Javaslat az „SZ” jelű (szabadidősport) Fővárosi Önkormányzat sportágazati pályázat kedvezményezettjeinek támogatására és a 2013. évi pályázat rendezésére” című napirend keretében az **1337/2014. (XI. 26.) sz. határozatban** módosítja az 1528/2013. (IX. 3.) Főv. Kgy. határozatot akként, hogy a 2. számú mellékletének 68. sor szerinti – a Gerecse Sziklamászó Sportegyesület részére jóváhagyott – 100 eFt összegű támogatását visszavonja és felkéri a főpolgármestert, hogy gondoskodjon a döntéssel érintett szervezet tájékoztatásáról.

Határidő: 25 nap

Felelős: Tarlós István

**A támogatás visszavonásáról az érintett egyesületet írásban tájékoztattuk. A határozat végrehajtása megtörtént.**

„Javaslat a Budapest IV., Baross u. 100. sz. alatti Idősek Otthona, valamint a Budapest XIII., Dózsa György út 152. sz. alatti BMSZKI alapító okiratának módosítására" című napirend keretében az **1340-1341/2014. (XI. 26.) határozatokban** módosítja a Fővárosi Önkormányzat Idősek Otthona 1047 Budapest IV., Baross u. 100. sz. alatti intézmény alapító okiratát az előterjesztés 2/B. sz. melléklete szerinti tartalommal és felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 2/C. sz. melléklete szerinti tartalommal történő kiadására.

Határidő: 30 nap

Felelős: Tarlós István

Módosítja a Fővárosi Önkormányzat Budapesti Módszertani Szociális Központ és Intézményei 1134 Budapest XIII., Dózsa György út 152. sz. alatti intézmény alapító okiratát az előterjesztés 5/B. sz. melléklete szerinti tartalommal és felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 5/C. sz. melléklete szerinti tartalommal történő kiadására.

Határidő: 30 nap

Felelős: Tarlós István

**Az alapító okirat módosításoknak, valamint az egységes szerkezetbe foglalt alapító   
okiratok aláírása, ezzel a határozatok végrehajtása megtörtént.**

„Javaslat a Fővárosi Önkormányzat fenntartásában lévő, az oktatási ágazathoz alapított gazdasági szervezetek alapító okiratának módosítására” című napirend keretében az **1348/2014. (XI. 26.) határozatban** módosítja a Kollégiumok Gazdasági Szervezete (1149 Budapest, Mogyoródi út 21.) alapító okiratát az előterjesztés 8. számú melléklete szerinti tartalommal, és felkéri a főpolgármestert az alapító okirat módosítás, valamint az előterjesztés 9. számú melléklete szerinti, módosításokkal egységes szerkezetbe foglalt alapító okirat aláírására és kiadására és a törzskönyvi nyilvántartásba történő bejegyzése iránti intézkedésre.

Határidő: 30 nap

Felelős: Tarlós István

**Az alapító okirat kiadmányozásával és a változások törzskönyvi nyilvántartásba történő bejegyzése iránti intézkedéssel a határozat végrehajtása megtörtént.**

„Javaslat a Fővárosi Önkormányzat tulajdonában lévő egyes köznevelési feladatot ellátó ingatlanokkal kapcsolatos döntések meghozatalára” című napirend keretében az **1354/2014. (XI. 26.)** **határozatban** hozzájárul ahhoz, hogy a Gimnáziumok Gazdasági Szervezete a 2818/1 helyrajzi számon nyilvántartott ingatlanon lévő konyhai épületszárnyat a Kollégiumok Gazdasági Szervezetétől könyv szerinti értéken történő átvezetéssel átvegye.

Határidő: 2015. január 1.

Felelős: Tarlós István

**A Gimnáziumok Gazdasági Szervezete a konyhai épületszárnyat a Kollégiumok Gazdasági Szervezetétől könyv szerinti értéken történő átvezetéssel átvette, ezáltal a határozat végrehajtása megtörtént.**

„Javaslat a Fővárosi Önkormányzat Idősek Otthona intézményvezetői álláshelyének pályáztatására” című napirend keretében az **1360-1362/2014. (XI. 26.) határozatokban** munkáltatói jogkörében eljárva, a Fővárosi Önkormányzat Idősek Otthona 5700 Gyula, Vértanúk útja 1-5. intézményvezetői (magasabb vezető) beosztás ellátására pályázatot ír ki 5 év határozott időtartamra az előterjesztés melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.

Határidő: 30 nap

Felelős: Tarlós István

A 257/2000. (XII. 26.) Korm. rendelet 1/A. § (9)-(10) bekezdéseiben előírtaknak megfelelően a Fővárosi Önkormányzat Idősek Otthona 5700 Gyula, Vértanúk útja 1-5. intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:

• Skultéti József, a Kulturális, Sport, Köznevelési, Egészségügyi és Szociálpolitikai Főosztály, Szociálpolitikai és Egészségügyi Osztály osztályvezetője;

• Dikter Tiborné, a Szociális Igazgatók és Szakemberek Magyarországi Egyesületének budapesti elnöke;

• Fővárosi Önkormányzat Idősek Otthona (5700 Gyula, Vértanúk útja 1-5.) Közalkalmazotti Tanácsának delegáltja.

Határidő: 60 nap

Felelős: Tarlós István

Úgy dönt, hogy havi bruttó 150.000 Ft illetményen felüli juttatás mellett kerül sor a Fővárosi Önkormányzat Idősek Otthona 5700 Gyula, Vértanúk útja 1-5. vezetésével kapcsolatos feladatok ellátására, 2014. december 31. napjától az intézmény szervezeti és működési szabályzatában meghatározott helyettesítési rendnek megfelelően az új intézményvezető munkába állásának napjáig.

Határidő: 2014. december 31.

Felelős: Tarlós István

**A pályázati felhívás közzététele megtörtént, az NKI honlapján és a budapest.hu portálon 2014. december 8. napján. A határozatban megjelölt személyeket tájékoztattuk arról, hogy a szakmai bizottság tagjainak választotta őket a Fővárosi Közgyűlés, valamint értesítettük őket a bizottsági ülés időpontjáról. A Közgyűlés határozatáról az intézményt tájékoztattuk, ezzel a határozatok végrehajtása megtörtént.**

„Javaslat a FOK Nonprofit Kft. végelszámolásával kapcsolatos tulajdonosi döntések meghozatalára” című napirend keretében az **1366/2014. (XI. 26.) határozatban** kötelezettséget vállal, hogy a FOK Fővárosi Oktatástechnológiai Központ Szolgáltató Közhasznú Nonprofit Kft. végelszámolásával kapcsolatban felmerülő költségek fedezetére a Budapest Főváros Önkormányzatának 2015. évi költségvetésében a „811401 FOK Nonprofit Kft.” címen egyszeri jelleggel 35.763 eFt összegű támogatást biztosít utólagos elszámolási kötelezettséggel. Felkéri a főpolgármestert, hogy a végelszámolással kapcsolatban felmerülő költségek biztosításának feltételeit rendező megállapodást terjessze a Fővárosi Közgyűlés soron következő ülése elé.

Határidő: a 2015. évi költségvetés tervezése, a megállapodás tekintetében a Fővárosi Közgyűlés decemberi rendes ülése

Felelős: Tarlós István

**A végelszámolással kapcsolatban felmerülő költségek biztosításának feltételeit rendező megállapodást a Fővárosi Közgyűlés 2014. december 3-i ülésén elfogadta.**

Ugyanezen napirend keretében az **1369/2014. (XI. 26.) határozatban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglaltak alapján jóváhagyja a FOK Fővárosi Oktatástechnológiai Központ Szolgáltató Közhasznú Nonprofit Korlátolt Felelősségű Társaság és a végelszámoló közötti szerződést az előterjesztés 1. számú melléklete szerinti tartalommal.

**A FOK Fővárosi Oktatástechnológiai Központ Szolgáltató Közhasznú Nonprofit Korlátolt Felelősségű Társaság és a végelszámoló közötti szerződés megkötése, ezzel a határozat végrehajtása megtörtént.**

Ugyanezen napirend keretében az **1371-1372/2014. (XI. 26.) határozatokban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglaltak alapján, a 2013. évi CLXXVII. törvény 12. § (1) bekezdésére figyelemmel, a FOK Fővárosi Oktatástechnológiai Központ Szolgáltató Közhasznú Nonprofit Korlátolt Felelősségű Társaság (Társaság) – (székhelye: 1088 Budapest, Bródy Sándor u. 14.; cégjegyzékszáma: Cg. 01-09-905626) – legfőbb szerének hatáskörében eljárva elhatározza a Társaságnak a Ptk. (2013. évi V. tv.) rendelkezéseivel összhangban álló továbbműködését.

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglalt hatáskörében, a FOK Fővárosi Oktatástechnológiai Központ Szolgáltató Közhasznú Nonprofit Korlátolt Felelősségű Társaság (Cg. 01-09-905626) (Társaság) legfőbb szerveként eljárva jóváhagyja a FOK Fővárosi Oktatástechnológiai Központ Szolgáltató Közhasznú Nonprofit Korlátolt Felelősségű Társaság alapító okiratának módosítását az előterjesztés 6. számú mellékletét képező alapító okirat módosítás szerint és felkéri a főpolgármestert az előterjesztés 6. sz. mellékletét képező alapító okirat módosítás, valamint az előterjesztés 7. számú mellékletét képező módosításokkal egységes szerkezetbe foglalt alapító okirat aláírására és kiadására, melyek szerint

- a Társaság új székhelye: 1052 Budapest, Városház utca 9-11. sz., amely egyben a központi ügyintézés helye is, melyet a végelszámolás idejére a Fővárosi Önkormányzat a Társaság részére ingyenesen biztosít. (A jelenleg bejegyzett székhely az alapító okiratból törlésre kerül, egyben hozzájárul ahhoz, hogy a Társaság jogosult bejegyzett székhelyeként a 1052 Budapest, Városház u. 9-11. sz. alatti, Budapest Főváros Önkormányzata 1/1 arányú ingatlan-nyilvántartási tulajdonában lévő 24357 helyrajzi számú ingatlant megjelölni, illetve a Cégbíróság, valamint a hatóságok felé bejelenteni.)

- a Társaság alapító okiratát kiegészíti a következővel: „Ctv. 9/F. § (6) bekezdése alapján a Társaság jogutód nélküli megszűnésekori vagyonát a Gimnáziumok Gazdasági Szervezete (székhely: 1134 Budapest, Róbert Károly krt. 49-51.) közfeladatainak ellátására kell fordítani”.

Felkéri a főpolgármestert, hogy az alapító fenti döntéseiről a Ptk. 3:109. § (4) bek. alapján a Társaság vezető tisztségviselőjét tájékoztassa.

Határidő: 30 nap

Felelős: Tarlós István

**Az alapító okirat kiadmányozásával és a FOK Nonprofit Kft részére történő megküldésével a határozatok végrehajtása megtörtént.**

Ugyanezen napirend keretében az **1373/2014. (XI. 26.) határozatban** úgy dönt, hogy a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9/A. § (4) bekezdésében előírtakra figyelemmel a Társaság iratanyagának maradandó részét a Fővárosi Levéltárban, az egyéb iratokat az iratrendezés után a Főpolgármesteri Hivatal irattárában kell elhelyezni. Felkéri a főpolgármestert, hogy a döntésről a végelszámolót tájékoztassa.

Határidő: a végelszámolás kezdő időpontját követő 30 nap

Felelős: Tarlós István

**A Fővárosi Közgyűlés döntéséről a végelszámoló értesítése megtörtént, az iratanyag elhelyezése folyamatban van, a határozat végrehajtásra került.**

Ugyanezen napirend keretében az **1374/2014. (XI. 26.) határozatban** jóváhagyja és megköti a Budapest Főváros Önkormányzata és a FOK Fővárosi Oktatástechnológiai Központ Szolgáltató Közhasznú Nonprofit Kft. közötti, Budapest VIII. kerület, 36528/A-13 helyrajzi számú, természetben 1088 Budapest, Bródy Sándor u. 14. fsz. 1., továbbá a Budapest VIII. kerület, 36528/A-7 helyrajzi számú, természetben 1088 Budapest, Puskin u. 22. szám alatti, társasházi ingatlanok használatba adása tárgyában létrejött szerződés megszüntetéséről szóló megállapodást az előterjesztés 9. számú melléklete szerinti tartalommal és felkéri a főpolgármestert a megszüntető megállapodás aláírására.

Határidő: 30 nap

Felelős: Tarlós István

**A megállapodást mindkét szerződő fél aláírta, ezáltal a határozat végrehajtása megtörtént.**

„Javaslat Budapest Főváros Önkormányzata 2014. évi összevont költségvetéséről szóló 11/2014. (III. 14.) Főv. Kgy. rendelet módosítására” című napirend keretében az **1376/2014. (XI. 26.) határozatban** a főpolgármester javaslata alapján a „844702 Főpolgármesteri keret” cím terhére az alábbi államháztartáson kívüli szervezeteket támogatja:

|  |  |  |
| --- | --- | --- |
| **Szervezet neve** | **Támogatás célja** | **Összeg** |
| Szent Péter és Pál Apostol Médiaközpont Közhasznú Alapítvány | Budapest-Gazdagréti Szent Angyalok Plébánián hitéleti televízió elindításának költségei céljára támogatás | 2.000 eFt |
| A Magyar Kézművességért Alapítvány | A Néprajzi Múzeumban 2014. december 6. - 2015. január 11. között megrendezésre kerülő 21. Betlehemi Jászol-kiállítás legjobb budapesti résztvevőinek díjazására, valamint a kiállítás anyagát bemutató album kiadásának költségeire támogatás | 500 eFt |
| Összesen: |  | **2.500 eFt** |

**A támogatási szerződések aláírásra kerültek, a támogatási összegek utalása, ezzel a határozat végrehajtása megtörtént.**

„Javaslata Budapesti Fesztivál és Turisztikai Központ Nonprofit Kft. ügyvezetőjének megválasztására” című napirend keretében az **1378-1379/2014. (XI. 26.) határozatokban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.12) Főv. Kgy. rendelet 56.§ (2) bekezdés b) pontja alapján megbízza Bán Teodórát a Budapesti Fesztivál és Turisztikai Központ Nonprofit Kft. ügyvezető igazgatói feladatainak ellátásával 2015. január 1. napjától-2019. december 31. napjáig terjedő határozott időtartamra, díjazás megállapítása nélkül. Felkéri a főpolgármestert, hogy intézkedjen az ügyvezetői megbízáshoz kapcsolódó megbízási szerződés kiadmányozásáról.

Határidő: 30 nap

Felelős: Tarlós István

Egyidejűleg, mint a Szabad Tér Színház Nonprofit Kft. alapítója és egyedüli tagja a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdése alapján hozzájárul ahhoz, hogy Bán Teodóra, a Szabad Tér Színház Nonprofit Kft. ügyvezetője egyúttal a Budapesti Fesztivál- és Turisztikai Központ Nonprofit Kft. ügyvezetői feladatait megbízási szerződéssel, díjazás nélkül ellássa.

Határidő: 2015. január 1.

Felelős: Tarlós István

**A megbízási szerződést a felek 2014. december 18-án aláírták. A Közgyűlés hozzájárulásáról ügyvezető asszonyt tájékoztattuk. A határozatok végrehajtása megtörtént.**

„Javaslat a … Kft. fellebbezésének elbírálására a főpolgármester FPH003/8017-2/2014. számú, a „Budapest” név használata iránti kérelmet elutasító határozata ellen” című napirend keretében az **1380/2014. (XI. 26.) határozatban** a közigazgatási hatósági eljárás és szolgáltatás általános szabályairól szóló 2004. évi CXL. törvény 107. § (1) bekezdése alapján, mint másodfokú szerv, a … Kft. által benyújtott fellebbezés ügyében a főpolgármester FPH003/8017-2/2014. számú elsőfokú határozatát helybenhagyja és meghozza az előterjesztés 4. számú mellékletében szereplő másodfokú határozatot. Felkéri a főpolgármestert az előterjesztés 4. sz. melléklete szerinti tartalommal történő aláírására.

Határidő: 30 nap

Felelős: Tarlós István

**Az elsőfokú döntést helybenhagyó másodfokú alakszerű határozat aláírása és postázása az érintett Kft. részére 2015. január 10-én megtörtént, ezzel a határozat végrehajtásra került.**

„Javaslat a „Városligeti Műjégpálya (Budapest XIV. ker., Olof Palme sétány 5.) hűtési rendszer kapacitásbővítésének kiviteli munkái” tárgyú uniós eljárási rend szerinti, nyílt közbeszerzési eljárást lezáró döntésre” című napirend keretében az **1381-1383/2014. (XI. 26.) határozatokban** eseti jelleggel magához vonja a Fővárosi Közgyűlés Közbeszerzési Bizottságának a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 6. számú melléklet Közbeszerzési Bizottság alcím 6.1.5. pontjában meghatározott átruházott hatáskörét, és a „Városligeti Műjégpálya (Budapest XIV. ker., Olof Palme sétány 5.) hűtési rendszer kapacitásbővítésének kiviteli munkái” tárgyú, uniós eljárási rend szerinti, nyílt közbeszerzési eljárásban a közbeszerzésekről szóló 2011. évi CVIII. törvény alapján a Közbeszerzési Bizottság 82/2014. (X. 6.) számú határozatát úgy módosítja, hogy a Miniszterelnökség eljárására vonatkozó Közbeszerzési Szabályossági Tanúsítványának kiadásával egyidejűleg:

- érvényessé nyilvánítja az alábbi ajánlattevő ajánlatát:

• EB Hungary Invest Kft. (1163 Budapest, Máté u. 8.) ajánlattevő.

Határidő: a Miniszterelnökség eljárására vonatkozó Közbeszerzési Szabályossági Tanúsítványának kézhezvételét követő 3 napon belül

Felelős: Tarlós István

Eseti jelleggel magához vonja a Fővárosi Közgyűlés Közbeszerzési Bizottságának a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 6. számú melléklet Közbeszerzési Bizottság alcím 6.1.5. pontjában meghatározott átruházott hatáskörét, és a „Városligeti Műjégpálya (Budapest XIV. ker., Olof Palme sétány 5.) hűtési rendszer kapacitásbővítésének kiviteli munkái” tárgyú, uniós eljárási rend szerinti, nyílt közbeszerzési eljárásban a közbeszerzésekről szóló 2011. évi CVIII. törvény alapján a Közbeszerzési Bizottság 82/2014. (X. 6.) számú határozatát úgy módosítja, hogy a Miniszterelnökség eljárására vonatkozó Közbeszerzési Szabályossági Tanúsítványának kiadásával egyidejűleg:

- érvénytelenné nyilvánítja az alábbi ajánlattevők ajánlatát:

• Vitruvius Építő Kft. (1119 Budapest, Etele út 32/A. ép. 10. em. 93.) ajánlattevő ajánlatát a Kbt. 74. § (1) bekezdés e) pontja alapján;

• ZÁÉV Építőipari Zrt. (8900 Zalaegerszeg, Millennium köz 1.) és Constructor Domini Kft. (1118 Budapest, Ménesi út 39. I/3.) közös ajánlattevők ajánlatát a Kbt. 74. § (1) bekezdés e) pontja alapján;

• Qplan Hűtéstechnikai Tervező és Szolgáltató Kft. (1037 Budapest, Csillaghegyi u. 43.) ajánlattevő ajánlatát a Kbt. 74. § (1) bekezdés e) pontja alapján.

Határidő: a Miniszterelnökség eljárására vonatkozó Közbeszerzési Szabályossági Tanúsítványának kézhezvételét követő 3 napon belül

Felelős: Tarlós István

Eseti jelleggel magához vonja a Fővárosi Közgyűlés Közbeszerzési Bizottságának a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 6. számú melléklet Közbeszerzési Bizottság alcím 6.1.6-7. pontjaiban meghatározott átruházott hatáskörét, és a „Városligeti Műjégpálya (Budapest XIV. ker., Olof Palme sétány 5.) hűtési rendszer kapacitásbővítésének kiviteli munkái” tárgyú, uniós eljárási rend szerinti, nyílt közbeszerzési eljárásban a közbeszerzésekről szóló 2011. évi CVIII. törvény alapján a Közbeszerzési Bizottság 82/2014. (X. 6.) számú határozatát úgy módosítja, hogy a Miniszterelnökség eljárására vonatkozó Közbeszerzési Szabályossági Tanúsítványának kiadásával egyidejűleg:

A tárgyi közbeszerzési eljárást eredményesnek nyilvánítja és annak nyerteseként az EB Hungary Invest Kft. (1163 Budapest, Máté u. 8.) ajánlattevőt jelöli meg nettó 472.124.150 Ft-os ajánlati árral.

Határidő: a Miniszterelnökség eljárására vonatkozó Közbeszerzési Szabályossági Tanúsítványának kézhezvételét követő 3 napon belül

Felelős: Tarlós István

**Az Összegzés a Tanúsítvány kézhezvételét követően megküldésre került az ajánlattevők részére. A szerződés megkötésére 2014. december 18-án került sor. A határozatok végrehajtása megtörtént.**

„Javaslat a Deák17 Gyermek és Ifjúsági Művészeti Galéria igazgatójának megbízására” című napirend keretében az **1384-1385/2014. (XI. 26.) határozatokban** munkáltatói jogkörében eljára 2014. november 27. napjától határozatlan időtartamra kinevezi Kaposi Dorkát (születési hely, idő: Budapest, 1983. 09.03., anyja neve: Héger Ágnes) a Deák17 Gyermek és Ifjúsági Művészeti Galéria (1052 Budapest, Deák Ferenc utca 17.) alkotóművészeti intézménybe művészettörténész-kiállításrendező munkakörbe és a közalkalmazotti kinevezésével egyidejűleg megbízza az intézmény magasabb vezetői – intézményvezetői – feladatainak ellátásával, 2014. november 27. napjától 2019. november 26. napjáig terjedő határozott időtartamra, bruttó 250.000 Ft, azaz bruttó kettőszázötvenezer forint havi illetmény megállapításával.

Határidő: 30 nap

Felelős: Tarlós István

Felkéri a főpolgármestert, hogy gondoskodjon a kinevezéshez és a vezetői megbízáshoz kapcsolódó munkaügyi intézkedések megtételéről.

Határidő: 30 nap

Felelős: Tarlós István

**A kinevezést és megbízást a felek 2014. november 27-én aláírták, ezzel a határozatok végrehajtása megtörtént.**

,,Sz. P. jogorvoslati kérelme Budapest Főváros Főjegyzője FPH079/1321-4/2014. számú I. fokú határozata ellen” című napirend keretében az **1386-1387/2014. (XI. 26.) határozatokban** helybenhagyja a főjegyző FPH079/1321-4/2014. számú határozatát és meghozza a II. fokú határozatot az előterjesztés 1. sz. melléklete szerinti tartalommal.

Felhatalmazza a főpolgármestert a II. fokú határozat, az előterjesztés 1. sz. melléklete szerinti tartalommal történő aláírására.

Határidő: 30 nap

Felelős: Tarlós István

**A II. fokú határozat aláírása, ezzel a határozatok végrehajtása megtörtént.**

„Javaslat kulturális nonprofit kft.-k ügyvezetőinek munkavégzésre irányuló további jogviszonyaival kapcsolatos döntésre” című napirend keretében az **1388-1394/2014. (XI. 26.) határozatokban** jóváhagyja a Radnóti Miklós Színház Nonprofit Kft. és a LEINÁD Művészeti Korlátolt Felelősségű Társaság (Cg. 01-09-986272) közötti megbízási szerződés megkötését, Bálint András ügyvezető „Oresztész”, „Karamazov testvérek”, „Anatol és a nők” című darabokban végzett színészi tevékenységével kapcsolatban, az előterjesztés 1. sz. melléklete szerinti tartalommal, azzal, hogy a kifizetett díjak együttes összege nem haladhatja meg az ügyvezető havi személyi alapbére tizenkétszeresének a 40 %-át.

Határidő: 30 nap

Felelős: Tarlós István

Jóváhagyja a Centrál Színház Nonprofit Kft. és a P&B Szórakoztatás Szervező és Bonyolító Betéti Társaság (Cg. 01-06-117064) közötti rendezői megbízási és felhasználási szerződés megkötését, Puskás Tamás ügyvezető „David Lindsay-Abaire: Jó emberek” c. darab rendezésével kapcsolatban, az előterjesztés 3. sz. melléklete szerinti tartalommal, azzal, hogy a kifizetett díjak együttes összege nem haladhatja meg az ügyvezető havi személyi alapbére tizenkétszeresének a 40 %-át.

Határidő: 30 nap

Felelős: Tarlós István

Jóváhagyja a Centrál Színház Nonprofit Kft. és a P&B Szórakoztatás Szervező és Bonyolító Betéti Társaság (Cg. 01-06-117064) közötti megbízási szerződés megkötését, Básti Julianna színművész „David Lindsay-Abaire: Jó emberek” c. darabban való fellépésével kapcsolatban, az előterjesztés 4. sz. melléklete szerinti tartalommal.

Határidő: 30 nap

Felelős: Tarlós István

Jóváhagyja a József Attila Színház Nonprofit Kft. és a SAIS Szolgáltató, Művészeti és Kereskedelmi Betéti Társaság (Cg. 13-06-030557) közötti megbízási szerződés megkötését, Nemcsák Károly ügyvezető „Hunyady Sándor: Feketeszárú cseresznye, Egressy Zoltán: Sóska, sültkrumpli, Jókai Mór: Az aranyember; Dobozy Imre-Verebes István-Republik Együttes: Hattyúdal, Arthur Miller: Alku, Görgey Gábor: Komámasszony, hol a stukker, Giulio Scarnacci-Renzo Tarabusi: Kaviár és lencse” c. darabokban való fellépésével kapcsolatban, az előterjesztés 6. sz. melléklete szerinti tartalommal, azzal, hogy a kifizetett díjak együttes összege nem haladhatja meg az ügyvezető havi személyi alapbére tizenkétszeresének a 40 %-át.

Határidő: 30 nap

Felelős: Tarlós István

Jóváhagyja a Kolibri Gyermek- és Ifjúsági Színház Nonprofit Kft. és a Mandala Kulturális Szolgáltató Betéti Társaság (Cg. 06-16-113332) közötti megbízással vegyes felhasználási szerződés megkötését, Novák János ügyvezető „Zelma Lagerlöf: A trollgyerek” című előadásának megrendezésével kapcsolatban, az előterjesztés 8. sz. melléklete szerinti tartalommal, azzal, hogy Novák János ügyvezető igazgató részére kifizetett díjak, jogdíjak együttes összege nem haladhatja meg a tárgyévben a havi alapbére tizenkétszeresének a 40 %-át.

Határidő: 30 nap

Felelős: Tarlós István

Jóváhagyja a Kolibri Gyermek- és Ifjúsági Színház Nonprofit Kft. és a Mandala Kulturális Szolgáltató Betéti Társaság (Cg. 06-16-113332) közötti megbízással vegyes felhasználási szerződés megkötését, Novák János ügyvezető „Zelma Lagerlöf: A trollgyerek” című előadásához zeneszerzői feladatok ellátásával kapcsolatban, az előterjesztés 9. sz. melléklete szerinti tartalommal, azzal, hogy Novák János ügyvezető igazgató részére kifizetett díjak, jogdíjak együttes összege nem haladhatja meg a tárgyévben a havi alapbére tizenkétszeresének a 40 %-át.

Határidő: 30 nap

Felelős: Tarlós István

Jóváhagyja a Kolibri Gyermek- és Ifjúsági Színház Nonprofit Kft. és a Mandala Kulturális Szolgáltató Betéti Társaság (Cg. 06-16-113332) közötti felhasználási szerződés megkötését, Novák János ügyvezető „Zelma Lagerlöf: A trollgyerek” című mű zenéjének felhasználása után fizetendő jogdíjával kapcsolatban, az előterjesztés 10. sz. melléklete szerinti tartalommal, azzal, hogy Novák János ügyvezető igazgató részére kifizetett díjak, jogdíjak együttes összege nem haladhatja meg a tárgyévben a havi alapbére tizenkétszeresének a 40 %-át.

Határidő: 30 nap

Felelős: Tarlós István

**A Fővárosi Közgyűlés vonatkozó határozatait megküldtük a színházak ügyvezetői részére, a jóváhagyott szerződésekkel együtt. A határozatok végrehajtása megtörtént.**

„Javaslat a Fővárosi Önkormányzat és a BKK között érvényben lévő egyes fejlesztési-, és megvalósítási megállapodások módosítására” című napirend keretében az **1400, 1402/2014. (XI. 26.) határozatokban** jóváhagyja és megköti „Az 1-es és 3-as villamos vonalak továbbfejlesztése, I ütem” beruházásra vonatkozó pénzeszköz átadás-átvételi megállapodás 5. számú módosítását az előterjesztés 1. számú melléklete szerinti tartalommal.

Határidő: a támogatási szerződés módosítás hatálybalépését követően

Felelős: Tarlós István

Jóváhagyja és megköti a „BUBI rendszer kialakítása” beruházásra vonatkozó pénzeszköz átadás-átvételi megállapodás 5. számú módosítását az előterjesztés 2. számú melléklete szerinti tartalommal.

Határidő: 15 nap

Felelős: Tarlós István

**Az 1-es és 3-as villamos vonalak továbbfejlesztése, I ütem pénzeszköz átadás-átvételi megállapodás 5. számú módosítása és a „BUBI rendszer kialakítása” beruházásra vonatkozó pénzeszköz átadás-átvételi megállapodás 5. számú módosítása aláírásra került, ezzel a határozatok végrehajtása megtörtént.**

„Javaslat a Magyarország 2014. évi központi költségvetéséről szóló 2013. évi CCXXX. törvényben „Egy és két számjegyű országos főközlekedési utak fővárosi szakaszai karbantartásának támogatására 2014. évi támogatása” címen előirányzott felújítási támogatások kapcsán szükséges döntésekre” című napirend keretében a **1406-1407/2014. (XI. 26.) határozatokban** jóváhagyja az „Egy és két számjegyű országos főközlekedési utak fővárosi szakaszai karbantartásának 2014. évi támogatására” vonatkozó meghatalmazást az előterjesztés 4. számú melléklete szerinti tartalommal és felkéri a főpolgármestert annak aláírására.

Határidő: azonnal

Felelős: Tarlós István

Jóváhagyja az „Egy és két számjegyű országos főközlekedési utak fővárosi szakaszai karbantartásának 2014. évi támogatása” megnevezésű megvalósítási megállapodást az előterjesztés 2. számú melléklete szerinti tartalommal és felkéri a főpolgármestert annak aláírására.

Határidő: azonnal

Felelős: Tarlós István

**A meghatalmazás és a megvalósítási megállapodás aláírása megtörtént. Ezzel a határozatok végrehajtásra kerültek.**

„Javaslat a „Széll Kálmán tér rekonstrukciója” és a „Budai fonódó villamosközlekedés megteremtése” tárgyú fejlesztésekkel kapcsolatos döntések meghozatalára” című napirend keretében **1410/2014. (XI. 26.) határozatban** Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) Főv. Kgy. rendelet 8. § (1) bekezdés c.) pontja értelmében jóváhagyja a „Széll Kálmán tér rekonstrukciója” feladat megvalósítási megállapodás 1. számú módosítását az előterjesztés 8. számú melléklete szerinti tartalommal, és a kapcsolódó engedélyokirat 1. számú módosítását az előterjesztés 7. számú melléklete szerinti tartalommal és egyben felkéri a főpolgármestert azok aláírására.

Határidő: 30 nap

Felelős: Tarlós István

**A „Széll Kálmán tér rekonstrukciója” feladat megvalósítási megállapodás 1. számú módosítása és a kapcsolódó engedélyokirat 1. számú módosítása a szerződő felek által aláírásra került. Ezzel a határozat végrehajtása megtörtént.**

„Javaslat a BKSZT és BKISZ projektekkel kapcsolatos döntések meghozatalára” című napirend keretében az **1413/2014. (XI. 26.) határozatban** jóváhagyja, megköti az Enviroduna Kft. 2014. évre vonatkozó feladatait, valamint éves díjának mértékét rögzítő megállapodást az előterjesztés I.3. sz. mellékletében szereplő tartalommal, egyben felkéri a főpolgármestert annak aláírására.

Határidő: 30 nap

Felelős: Tarlós István

**Az Enviroduna Kft. 2014. évre vonatkozó feladatait, valamint éves díjának mértékét rögzítő megállapodás 2014. december 9-én aláírásra került, ezzel a határozat végrehajtása megtörtént.**

Ugyanezen napirend keretében az **1414/2014. (XI. 26.) határozatban** Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében meghatározott tulajdonosi jogkörében eljárva a gazdasági társaságokról szóló 2006. évi IV. törvény 141. § (2) bekezdés m) pontja alapján jóváhagyja az előterjesztés II. 2. sz. mellékletét képező megállapodást.

**A Fővárosi Közgyűlés jóváhagyása alapján az Enviroduna Kft. ügyvezetője a megállapodást 2014. november 28-án aláírta, a határozat végrehajtása megtörtént.**

„Javaslat ″A Városliget kapuja (Városligeti Műjégpálya pálya é épületegyüttes rekonstrukciója)″ című projekt támogatási szerződésének 20. számú módosítására és engedélyokiratának 14. számú módosítására” című napirend keretében az **1415-1416/2014. (XI. 26.) határozatokban** jóváhagyja, megköti „A Városliget kapuja (Városligeti Műjégpálya pálya és épületegyüttes rekonstrukciója)” című, KMOP-3.1.1/E-2008-0004 számú projekt támogatási szerződésének 20. sz. módosítását az előterjesztés 1. sz. melléklete szerinti tartalommal és felkéri a főpolgármestert annak aláírására.

Határidő: azonnal

Felelős: Tarlós István

Jóváhagyja a „Városliget kapuja, Városligeti Műjégpálya rekonstrukció” című, 005964 számú engedélyokirat 14. számú módosítását az előterjesztés 3. sz. melléklete szerinti tartalommal és felkéri a főpolgármestert annak aláírására.

Határidő: azonnal

Felelős: Tarlós István

**A támogatási szerződés 20. számú módosítása és az engedélyokirat 14. számú módosítása aláírásra került. A határozatok végrehajtása megtörtént.**

„Javaslat a BFVT Kft. 2014. évi éves közszolgáltatási szerződésének 1. sz. módosítására” című napirend keretében az **1431/2014. (XI. 26.) határozatban** jóváhagyja és megköti a BFVT Kft. és a Fővárosi Önkormányzat közötti 2014. évi éves közszolgáltatási szerződés 1. sz. módosítását az előterjesztés 1. sz. melléklete szerinti tartalommal. Felkéri a főpolgármestert a szerződésmódosítás aláírására.

Határidő: 15 nap

Felelős: Tarlós István

**A Fővárosi Önkormányzat és a BFVT Kft. közötti 2014. évi éves közszolgáltatási szerződés 1. sz. módosítása 2014. december 15-én aláírásra került. A határozat végrehajtása megtörtént.**

„Javaslat a TÉR\_KÖZ Városrehabilitációs Pályázaton támogatást elnyert projektek támogatási szerződéseinek és megkötésre került támogatási szerződés módosítás jóváhagyására” című napirend keretében az **1436/2014. (XI. 26.) határozatokban** jóváhagyja, megköti Budapest Főváros Önkormányzata és Budapest Főváros XVI. kerületi Önkormányzat között, a XVI. kerület „Szilas-patak kerékpáros közösségi park - közösségi zöldterület rehabilitációja” c. projektről szóló támogatási szerződés 1. számú módosítását az előterjesztés 3. sz. melléklete szerinti tartalommal és felkéri a főpolgármestert a támogatási szerződés 1. sz. módosításának aláírására.

Határidő: 2014. december 31.

Felelős: Tarlós István

**A támogatási szerződés 1. számú módosítása a kerületi önkormányzat és a Fővárosi Önkormányzat részéről is aláírásra került 2014. december 19-én. A határozat végrehajtása megtörtént.**

„Javaslat a TÁMASZ Alapítvány és a HOSTIS Idegenforgalmi és Nemzetközi Gazdasági Szakképzési Közalapítvány 2013. évi közhasznúsági jelentésének és beszámolójának tudomásulvételére” című napirend keretében az **1437-1438/2014. (XI. 26.) határozatokban** jóváhagyja a   
TÁMASZ Alapítvány 2013. évi működéséről szóló közhasznúsági jelentését és beszámolóját az előterjesztés 2. számú melléklete szerinti tartalommal, és felkéri a főpolgármestert, hogy a TÁMASZ Alapítvány 2013. évi tevékenysége legfontosabb adatainak az alapító hivatalos lapjában történő nyilvánosságra hozataláról gondoskodjon.

Határidő: 30 nap

Felelős: Tarlós István

Jóváhagyja a HOSTIS Idegenforgalmi és Nemzetközi Gazdasági Szakképzési Közalapítvány 2013. évi beszámolóját és közhasznúsági mellékletét az előterjesztés 4. számú melléklete szerinti tartalommal, és felkéri a főpolgármestert, hogy a HOSTIS Közalapítvány 2013. évi tevékenysége legfontosabb adatainak az alapító hivatalos lapjában történő nyilvánosságra hozataláról gondoskodjon.

Határidő: 30 nap

Felelős: Tarlós István

**A beszámolók nyilvánosságra hozatala a Fővárosi Közlöny 2015. évi 2. számában megtörtént, ezzel a határozatok végrehajtásra kerültek.**

,,Javaslat az egyes egészségügyi intézményeknek nyújtott támogatások felhasználásáról szóló szakmai és pénzügyi beszámolók elfogadására” című napirend keretében az **1439-1440/2014. (XI. 26.) sz. határozatokban** elfogadja a 2177/2013. (XII. 11.) Főv. Kgy. határozat szerint az Országos Onkológiai Intézetnek, az Országos Sportegészségügyi Intézetnek, az Országos Korányi TBC és Pulmonológiai Intézetnek, az Országos Klinikai Idegtudományi Intézetnek, az Országos Vérellátó Szolgálatnak, az Országos Orvosi Rehabilitációs Intézetnek, valamint a Gottsegen György Országos Kardiológiai Intézetnek nyújtott támogatási összegek felhasználásáról szóló beszámolókat.

Felkéri a főpolgármestert, hogy a támogatott intézményeket tájékoztassa a beszámolók elfogadásával kapcsolatos döntésről.

Határidő: 30 nap

Felelős: Tarlós István

**2014. december 10-én a támogatott intézményeket levélben értesítettük a beszámolók elfogadásával kapcsolatos döntésről, ezzel a határozatok végrehajtása megtörtént.**

,,Beszámoló a Pro Cultura Urbis Közalapítvány 2013. évi működéséről” című napirend keretében az **1441/2014. (XI. 26.) sz. határozatban** a felügyelőbizottság véleményét figyelembe véve elfogadja a Pro Cultura Urbis Közalapítvány 2013. évi tevékenységéről szóló beszámolóját az előterjesztés 2. sz. melléklete szerinti tartalommal.

**A Pro Cultura Urbis 2013. évi működéséről szóló beszámoló a Fővárosi Közlöny 2014. évi 17. számában megjelent, ezzel a határozat végrehajtása megtörtént.**

**A Fővárosi Közgyűlés 2014. december 3-i ülésén:**

„Döntés személyi kérdésekben” című napirend keretében az **1459/2014. (XII. 3.) határozatban** úgy dönt, hogy a bérpolitikai irányelvekkel összhangban dr. Bán Tamásnak, a Budapesti Városigazgatóság Zrt. vezérigazgatójának havi bruttó díjazását 1.900.000 Ft-ra módosítja 2015. január 15. napjától.

Határidő: 2015. január 15.

Felelős: Tarlós István

**A munkaszerződés módosítása mindkét fél részéről aláírásra került, a határozat végrehajtása megtörtént.**

„Javaslat az M2 metróvonal felújításához és járműbeszerzéséhez kapcsolódó döntések meghozatalára” című napirend keretében az **1538; 1540/2014. (XII. 3.) határozatokban** egyetért az M2 metróvonal felújítása és járműbeszerzése feladatok megvalósításával, és a Választottbíróság elmarasztaló ítélete értelmében a BKV Zrt. rendelkezésére bocsátja az „M2 metróvonal felújítása feladat” befejezéséhez szükséges 2.399,7 mFt (ebből árfolyamkülönbség 185,8 mFt), valamint az „M2 metróvonal és járműállomány cseréje” feladathoz árfolyam és kamat változása miatti   
51,1 mFt többlet fedezetét.

Jóváhagyja, hogy a korábban BKV Zrt. által a Siemens részére a szerződés szerint benyújtott 2014. év utolsó számlájáért kifizetett 1,2 mrdFt a BKV Zrt.-től a Fővárosi Önkormányzathoz érkező lehívó levél kézhezvételét követően haladéktalanul megtérítésre kerüljön a BKV Zrt. számára.

Határidő: a BKV Zrt. lehívó levél beérkezését követően azonnal

Felelős: Tarlós István

**A BKV Zrt. megismételt (az előző 2014. szeptember 1-én érkezett) lehívó levele 2014. december 10-én érkezett meg a Főpolgármesteri Hivatalhoz, ennek alapján a Fővárosi Közgyűlés által elfogadott döntésének megfelelően 2014. december 11-én átutalásra került a lehívó levélben szerepelt összeg a BKV Zrt. számlájára. Ezzel a határozatok végrehajtása megtörtént.**

„Javaslat a Városliget megújításáról és fejlesztéséről szóló 2013. évi CCXLII. törvény végrehajtása érdekében a részletszabályokat rögzítő vagyonkezelési szerződés megkötésére” című napirend keretében az **1637/2014. (XII. 3.) határozatban** jóváhagyja és megköti a Városliget Ingatlanfejlesztő Zártkörűen Működő Részvénytársaság és Budapest Főváros Önkormányzata között létrejövő, az előterjesztői kiegészítés mellékletét képező vagyonkezelési szerződést, egyben felhatalmazza a főpolgármestert annak aláírására.

Határidő: 2014. december 31.

Felelős: Tarlós István

**A vagyonkezelési szerződés 2014. december 11-én felek által aláírásra került, ezzel a határozat végrehajtása megtörtént.**

Budapest Főváros Önkormányzat főpolgármestere és főjegyzője 24/2014. (IV. 1.) együttes utasítása 83. §-a alapján:

**A Tulajdonosi Bizottság 2005. július 26-i ülésén:**

„A Budapest XVI. kerület, Szabadföld út alatti, a Cinkotai temető részét alkotó egyes ingatlanok tulajdoni helyzetének rendezése” című napirend keretében az 539/2005. (VII. 26.) határozatban a Fővárosi Közgyűlés Tulajdonosi Bizottsága a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995.(V.15.) Főv. Kgy. rendelet (Vr.)14/A.§. a) pontja alapján úgy dönt, hogy:

1. a 653/2002.(X.08.) számú határozatának, a Budapest XVI. ker. Szabadföld út alatti 117584 és 118549/1 hrsz-ú ingatlanok (a Cinkotai temető részei) tulajdonjogának rendezésére vonatkozó részeit (második, harmadik és negyedik francia bekezdések) visszavonja.

A határozat a Pénzügyi Bizottság jóváhagyásával lép hatályba.

Határidő: azonnal

Felelős: a Tulajdonosi Bizottság elnöke

2. az ingatlanok tulajdoni helyzetének rendezése ügyében a Pesti Központi Kerületi Bíróság előtt 18.G. 303.440/2004. számon folyamatban lévő peres eljárást lezáró jogerős ítélet ismeretében dönt, vagy szükség szerint tájékoztatást kér.

A határozat a Pénzügyi Bizottság jóváhagyásával lép hatályba.

Határidő: a peres eljárás befejeződése

Felelős: a Tulajdonosi Bizottság elnöke

3. felkéri a főpolgármestert, hogy a peres eljárás befejeződését követően (ha szükséges) gondoskodjon az ingatlanok tulajdoni helyzetét rendező előterjesztés elkészítéséről, illetve a Tulajdonosi Bizottság érdemi tájékoztatásáról.

Határidő: a peres eljárás befejeződését követő 60 nap

Felelős: a főpolgármester

Határidő: 1. pont: azonnal, 2. pont: a peres eljárás befejeződése, 3. pont: a peres eljárás befejeződését követő 60 nap

Felelős: bizottsági elnök, főpolgármester

**A BTI Zrt. tájékoztatása szerint az ingatlan tulajdoni viszonyának rendezésére nincs esély, mivel a BAUPEX Kft.-vel az álláspontok közelítésére tett kísérletek nem jártak sikerrel, egyezség nem született. A BTI álláspontja szerint további egyeztetések lefolytatása sem vezetne eredményre a Kft. elzárkózása, passzív magatartása miatt. További szempont, hogy a Kft. esetleges megalapozott követelése igényérvényesítés hiányában hamarosan elévül. A jelenlegi szabályozás szerint a Tulajdonosi, Gazdasági és Közterület-hasznosítási Bizottság 50 millió forint pertárgy értékig jogosult dönteni. A döntéssel érintett 5 ha 7364 m2 alapterületű ingatlan értéke már a 2004-ben készült szakvélemény szerint is meghaladta az 50 millió forintos értékhatárt, tehát a döntés hatályon kívül helyezésére a Fővárosi Közgyűlés jogosult. A BTI Zrt. által üzemeltetett temető működését a határozat hatályon kívül helyezése nem befolyásolja. Az ingatlan tulajdoni helyzetének rendezésére tett erőfeszítések az érintett Kft. együttműködésének hiánya miatt ez ideig nem vezettek eredményre és továbbra sincs esély megegyezésre, ezért kérem a határozat hatályon kívül helyezését.**

Határozati javaslat

A Fővárosi Közgyűlés úgy dönt, hogy:

a lejárt határidejű közgyűlési határozatokról szóló jelentést – figyelemmel a 2. 3. és 4. pontokban foglaltakra – elfogadja.

* Az 1990/2009. (XI. 26.) határozatot hatályon kívül helyezi;
* a 952/2010. (IV. 29.) határozatot hatályon kívül helyezi;
* az 1362/2010. (VI. 3.) határozatot hatályon kívül helyezi.
* A 2382/2011. (VIII. 31.) határozat végrehajtási határidejét 2015. június 30-re módosítja;
* a 2474/2012. (XI. 28.) határozat végrehajtási határidejét 2015. június 30-ra módosítja;
* az 2699/2012. (XII. 12.) határozat végrehajtási határidejét 2015. március 31-re módosítja;
* az 1023/2014. (VI. 30.) határozat végrehajtási határidejét 2015. december 31-re módosítja.
* Az 539/2005. (VII. 26.) Tulajdonosi Bizottsági határozatot hatályon kívül helyezi.

A határozati javaslatok elfogadásához egyszerű többség szükséges.

Budapest, 2015. február „ ”

|  |
| --- |
|  |
| Sárádi Kálmánné dr.  főjegyző |